3)

Korvataan 4 artikla seuraavasti: ”4 artikla Johdannaisten erittely, tunnistetiedot ja luokittelu 1. Johdannainen on ilmoituksessa eriteltävä sopimustyypin ja omaisuuslajin pohjalta 2 ja 3 kohdan mukaisesti. 2. Johdannainen on eriteltävä liitteen taulukon 2 kentässä 1 johonkin seuraavista sopimustyypeistä: a) hinnanerosopimus; b) korkotermiini; c) termiini; d) futuuri; e) optio; f) spread bet -sopimus; g) swap; h) swaptio; i) muu. 3. Johdannainen on eriteltävä liitteen taulukon 2 kentässä 2 johonkin seuraavista omaisuuslajeista: a) hyödykkeet ja päästöoikeudet; b) luotto; c) valuutta; d) oma pääoma; e) korko. 4. Jos johdannaiset eivät kuulu mihinkään 3 kohdassa eriteltyihin omaisuuslajeihin, vastapuolten on mainittava ilmoituksessa johdannaista läheisimmin muistuttava omaisuuslaji. Kummankin vastapuolen on ilmoitettava sama omaisuuslaji. 5. Johdannainen on yksilöitävä liitteen taulukon 2 kentässä 6 käyttäen seuraavaa koodia, jos sellainen on saatavilla: a) ISO 6166 -standardiin perustuva ISIN-koodi tai tapauksen mukaan vaihtoehtoinen tunnus (Alternative Instrument Identifier, AII) Euroopan parlamentin ja neuvoston asetuksen (EU) N:o 600/2014 (*1) 27 artiklan 3 kohdan mukaisesti annetun komission delegoidun säädöksen soveltamispäivään asti. b) ISIN-koodi asetuksen (EU) N:o 600/2014 27 artiklan 3 kohdan mukaisesti annetun komission delegoidun säädöksen soveltamispäivästä alkaen. Jos käytetään AII-koodia, on ilmoitettava täydellinen AII-koodi. 6. Edellä 5 kohdassa tarkoitettu täydellinen AII-koodi saadaan, kun liitetään yhteen seuraavat kuusi osatekijää: a) ISO 10383 -standardin mukainen sen kauppapaikan, jossa johdannaisella käydään kauppaa, koodi (Market Identifier Code, MIC), joka muodostuu 4 aakkosnumeerisesta merkistä; b) koodi, jonka kauppapaikka on antanut ja joka liittyy yksiselitteisesti tiettyyn kohde-etuutena olevaan rahoitusvälineeseen ja toimitustyyppiin ja muihin sopimuksen ominaispiirteisiin ja muodostuu enintään 12 aakkosnumeerisesta merkistä; c) yksi merkki, jolla yksilöidään, onko väline optio vai futuuri: ”O”, jos on kyseessä optio, ja ”F”, jos on kyseessä futuuri; d) yksi merkki, jolla yksilöidään, onko optio osto-optio vai myyntioptio: ”P”, jos on kyseessä osto-optio, ja ”C”, jos on kyseessä myyntioptio; jos väline on yksilöity futuuriksi c alakohdan mukaisesti, merkitään ”F”; e) johdannaissopimuksen toteutuspäivä tai erääntymispäivä ISO 8601 -standardin mukaisessa muodossa VVVV-KK-PP; f) option toteutushinta käyttäen enintään 19:ää numeroa: enintään viisi desimaalia ja ilman etu- ja loppunollia. Desimaalipistettä on käytettävä desimaalierottimena. Negatiiviset arvot eivät ole sallittuja. Jos rahoitusväline on futuuri, toteutushinta täydennetään nollalla. 7. Johdannainen on luokiteltava liitteen taulukon 2 kentässä 4 käyttäen ISO 10692 -standardin mukaista CFI-koodia (Classification of Financial Instruments) tuotteista, jotka on yksilöity ISO 6166 -standardin mukaisella ISIN-koodilla tai AII-koodilla. 8. Johdannaiset, joista ei ole saatavilla ISO 6166 -standardin mukaista ISIN-koodia tai AII-koodia, on luokiteltava nimetyn koodin avulla. Kyseisen koodin on oltava: a) yksilöllinen; b) neutraali; c) luotettava; d) peräisin avoimesta lähdekoodista; e) skaalautuva; f) helposti saatavilla; g) saatavilla kohtuulliseen hintaan; h) asianmukaisen hallinnointikehyksen alainen. 9. Siihen asti, kunnes EAMV on hyväksynyt 8 kohdassa tarkoitetun koodin, johdannaiset, joiden osalta ei ole saatavilla ISO 6166 -standardin mukaista ISIN-koodia tai AII-koodia, luokitellaan käyttäen ISO 10692 -standardin mukaista CFI-koodia. (*1) Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).”"